text: La revista "Debats" és acceptada a Scopus, un dels índexs més selectius a escala mundial | Associació Catalana de Sociologia
  La revista "Debats" és acceptada a Scopus, un dels índexs més selectius a escala mundial
  juny 18, 2018 | Publicions del soci-a
  "Debats" és acceptada en Scopus, un dels índexs més selectius a escala mundial
  València, 15 de maig de 2018.- Aquesta setmana s'ha rebut la notícia que Debats. Revista de cultura, poder i societat, publicació editada per la Institució Alfons el Magnànim-Centre Valencià d'Estudis i d'Investigació, ha estat acceptada en Scopus. Elaborat per Elsevier, la multinacional de l'edició de nivell global amb seu als Països Baixos, Scopus representa un dels índexs, juntament amb Web of Science, més prestigiosos i selectius del món. El comité avaluador internacional ha destacat que la revista inclou articles que són científicament importants i rellevants per a un públic acadèmic o professional internacional; que malgrat haver publicat en la nova etapa pocs números, la revista ja ha estat citada per altres revistes prestigioses; i que, finalment, la revista omple un buit temàtic que no està cobert per altres revistes internacionals.
  En aquest sentit, segons Joaquim Rius, director de Debats "amb aquesta indexació la revista està fent passos en el camí d'atraure les contribucions de qualitat en el debat acadèmic entorn del paper de la cultura i el poder en el canvi social i la configuració d'identitats col·lectives i projectes cívics compartits, així com exercir el paper de divulgació de continguts de qualitat a la ciutadania valenciana com exigeix la seua condició de revista editada per una editorial pública com el Magnànim".